Public procurement notice: Modification Of A Contract/Concession During Its Term
Published: 2020-07-23
Buyer: Szent István Egyetem
Country: HU
Contract type: Services
Procedure: Negotiated without a prior call for competition
CPV classification: 72260000: Software-related services | 72261000: Software support services | 72266000: Software consultancy services | 72267000: Software maintenance and repair services

Technical requirements: A jelenleg használt 16 modul és a későbbiekben opcionálisan bevezetésre kerülő modulok, valamint opcionálisan igénybe vehető kiegészítő és tranzakciós szolgáltatások műszaki leírás szerint.
Felek rögzítik, hogy az Országgyűlés a nemzeti felsőoktatásról szóló 2011. évi CCIV. törvény, valamint egyes kapcsolódó törvények módosításáról szóló 2020. évi XXXIII. törvény 21. §-ában foglaltak szerint a Megrendelőt érintő alábbi szervezeti változásokról döntött:
— 2020. július 31. napján az Eszterházy Károly Egyetem Gyöngyösi Károly Róbert Campusa az Eszterházy Károly Egyetem szervezetéből kiválik és a Szent István Egyetem szervezetébe olvad be,
— 2020. július 31. napján a Pannon Egyetem Georgikon Kara a Pannon Egyetem szervezetéből kiválik és a Szent István Egyetem szervezetébe olvad be,
— 2020. július 31. napján a Szent István Egyetem Ybl Miklós Építéstudományi Kara a Szent István Egyetem szervezetéből kiválik és az Óbudai Egyetem szervezetébe olvad be,
— 2020. augusztus 1. napjával a Kaposvári Egyetem és a Szent István Egyetem összeolvadásával a Szent István Egyetem jön létre.
A hivatkozott szervezeti változások érintik a Keretszerződés szerinti szolgáltatások nyújtásával kapcsolatos megrendelői igényeket, mivel a Neptun rendszerrel kapcsolatos szolgáltatások igénybevételének feltételeit akként szükséges alakítani a Kbt. 141. §-ában foglaltakra is figyelemmel, hogy a Megrendelő biztosítani tudja a beolvadó, illetve összeolvadó felsőoktatási intézmények, karok Neptun rendszerben kezelt adatainak egységes rendszerbe történő migrálását, illetve ezt követően az egységes rendszerben történő kezelését és működtetését. Erre tekintettel a Felek a Keretszerződést az alábbi két részében kívánják módosítani:
A Felek módosítani kívánják a Keretszerződés 5.2. pontját, mely szerint a keretszerződés hatálya alatt a 2. számú mellékletében felsorolt modulokra vonatkozó terméktámogatási (support) szolgáltatás havi vállalkozói alapdíján felül a keretszerződés hatályba lépésétől számítva évente legfeljebb 30 000 000 HUF + áfa, azaz harmincmillió forint + áfa keretösszeg erejéig jogosult a Megrendelő a tranzakciódíjas szolgáltatásokat, valamint a Vállalkozó által kiegészítő jelleggel (opcionálisan) biztosított szolgáltatásokat/termékeket igénybe venni.
A Felek a felmerülő igények megvalósíthatósága okán biztosítani kívánják, hogy a Keretszerződésben meghatározott mindösszesen 90 000 000 HUF + áfa (a keretszerződés szerint évi 30 000 000  HUF + áfa) keretösszeg felhasználásának ütemezéséről az éves korlátokat eltörölve a Megrendelő a Keretszerződés hatálya alatt – a Vállalkozóval egyeztetve – szabadon dönthessen. Ezáltal biztosítható az Országgyűlés által meghozott szervezeti változásokra vonatkozó döntés következményeként felmerülő szolgáltatási igények kielégítésének lehetősége.
A Felek továbbá 2020. augusztus 1. napjától fel kívánják emelni a Keretszerződés 4. számú mellékletében a Neptun Gazdálkodási és Humánerőforrás SAP platformon modul tekintetében a Vállalkozó által további díj felszámítása nélkül biztosítandó felhasználói hozzáférést 120 db nevesített felhasználói hozzáférés számról 154 db hozzáférés számra. 7
A módosítást olyan körülmény teszi szükségessé, amelyeket a Megrendelő kellő gondossággal eljárva nem láthatott előre. Sem a közbeszerzési eljárás végső ajánlattételi határidejének lejártakor (2019. január 18.), sem a szerződéskötést (2019. február 11.) megelőzően a szervezeti változásokról a Megrendelőnek nem volt tudomása és kellő gondosság mellett sem lehetett tudomása, mivel a hivatkozott törvénymódosításra irányuló törvényjavaslat 2020. március 31. napján került beterjesztésre az Országgyűlés elé T/9920 számon, míg az Országgyűlés által elfogadott törvény kihirdetésére 2020. május 28. napján került sor a Magyar Közlöny 125. számában.
A módosítás nem változtatja meg a szerződés általános jellegét, mivel a Neptun Gazdálkodási és Humánerőforrás SAP platformon modul tekintetében a 120 db hozzáférés számon felül jelen szerződés módosítással biztosítani kívánt további 34 db hozzáférés szám megegyezik a Kaposvári Egyetem és a Vállalkozó között a Neptun rendszerre vonatkozóan SDA/EDU/KE_2020 iktatószámon létrejött, 2020. január 1-jén hatályba lépett és jelenleg is fennálló, azonban 2020. július 31. napjával a jogutódlásra tekintettel közös megegyezéssel megszüntetésre kerülő, a Keretszerződéssel azonos tárgyú keretszerződésben a Vállalkozó által a Kaposvári Egyetem részére további díj felszámítása nélkül biztosítandó hozzáférés számmal. A módosítás célja az, hogy a Keretszerződésbe integrálja a Kaposvári Egyetem részére további díj felszámítása nélkül biztosított Neptun Gazdálkodási és Humánerőforrás SAP platformon modul hozzáférés számot, lehetővé téve ezáltal, hogy 2020. augusztus 1-től a Neptun rendszerrel kapcsolatos feladatok egy szerződés keretében valósulhassanak meg a Szent István Egyetem vonatkozásában.
A módosítás nem jár ellenérték növekedéssel, mivel a további 34 db hozzáférés számot a Vállalkozó a 6.2. pontban foglaltak szerint, további díj felszámítása nélkül biztosítja.


Winner: SDA Informatika Zártkörűen Működő Részvénytársaság